Ivan Řehák

Ivan Řehák (* 2. september 1954, Bratislava) je slovenský rytec a medailér.

 Kariéra 
Ivan Řehák študoval sochárstvo u Rudolfa Pribiša na Vysokej škole výtvarných umení v Bratislave v rokoch 1973 až 1979. Navrhol množstvo mincí pre Česko a Slovensko, vrátane súčasných obehových 1-eurových a 2-eurových mincí. 2-eurová minca získala v roku 2011 ocenenie Minca roka (Coin of the Year Award). Ivan Řehák vyučuje na Fakulte architektúry a dizajnu Slovenskej technickej univerzity v Bratislave. Žije a pracuje v Bratislave.Ivan Řehák, Mince na území Slovenska, 28. december 2018.Interview mit Ivan Řehák (anglicky), Pražská_mincovna, 28. december 2018.

 Výber z diela 

 Lícne strany slovenských 1-eurových a 2-eurových mincí s Dvojkríž na trojvrší zo štátneho znaku Slovenska (od roku 2009)
 Strieborná minca v hodnote 200 českých korún, pripomínajúca 150. výročie narodenia Alfonsa Muchu (2010)
 Strieborná minca v hodnote 200 českých korún, pripomínajúca 600 rokov Pražského orloja (2010)
 Zlatá zberateľská minca v hodnote 100 eur, pripomínajúca 1150. výročie úmrtia kniežaťa Pribinu (2011)
 Strieborná zberateľská minca v hodnote 10 eur, pripomínajúca 150. výročie narodenia Jozefa Murgaša (2014)
 2 eurová pamätná minca k 200. narodeninám Ľudovíta Štúra (2015)

 Referencie 

 Zdroj 

Kategória:Osobnosti z Bratislavy
Kategória:Slovenskí medailéri
Kategória:Slovenskí rytci
Kategória:Slovenskí vysokoškolskí pedagógovia
Kategória:Absolventi Vysokej školy výtvarných umení v Bratislave
Kategória:Absolventi Fakulty architektúry Slovenskej technickej univerzity v Bratislave